Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Aguirre Oviedo jaunak aurkeztutako galdera, gure lurraldean Lanbide Heziketa bultzatzeko aurreikuspenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Jorge Aguirre Oviedo jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak Osoko Bilkuran ahoz erantzun dezan:

Nafarroako Gobernua eratu ostean, Hezkuntza Departamentua indartu egin da Lanbide Heziketako Zuzendaritza Nagusia eratzean, Gobernuak prestakuntza-mota horrekin duen konpromisoaren erakusgarri. Gauzak horrela,

Nafarroako Gobernuak zer aurreikuspen darabil gure lurraldean Lanbide Heziketa bultzatzeko?

Iruñean, 2019ko irailaren 19an

Foru parlamentaria: Jorge Aguirre Oviedo